fi fi fi la fi fi fi fr fi fi fi fi fi fi fi fi fi fi da de ru fi ms fi fi la fi fi fi fi fi fi sw fi fi fi fi fi fi fi fi de fi fi fi fi fi fi fi fi fi fi pl fi fi fi en fi fi fi fi fi fi fi fi fi et fr fi et de fi et de fi fi fi fi fi da de ru fi ms fi fi
Post Doc -poolin syyshaun apurahansaajat julki
Wihurin kansainvälisten palkintojen rahasto →
Jenny ja Antti Wihurin rahasto
Yksi syksyn post doc -apurahoista meni tähtitieteen alalle. 33 tohtorille apurahaa
Jenny ja Antti Wihurin rahaston post doc -apurahansaajat työskentelevät muun muassa tähtitieteen ja nanotieteen aloilla.
Jenny ja Antti Wihurin rahasto ja kaksitoista muuta Säätiöiden post doc -pooliin kuuluvaa säätiötä jakoivat 28. marraskuuta 2018 kaikkiaan 33 tohtorille apurahoina yhteensä 1,52 miljoonaa euroa ulkomailla tehtävään tutkimustyöhön.
Jenny ja Antti Wihurin rahaston post doc -apurahat kattavat neljän tutkijan työskentelyn ulkomailla. Apurahoja myönnettiin tähtitieteen, nanotieteen, fysiikan ja kemian alan tutkijoille Euroopassa ja Yhdysvalloissa tehtävään tutkimukseen.
Rahaston apurahalla tutkimusta tekevät:
Tekniikan tohtori Emilia Järvelä
”Narrow-line Seyfert 1 -galaksit ja nuorten aktiivisten galaksiydinten yhtenäismalli”
Tekniikan tohtori Mikko Nisula
”Redox-kontrolloidun muistivastusilmiön hyödyntäminen orgaanis-epäorgaanisissa hybridiohukalvoissa”
Tekniikan tohtori Anna Vaskuri
“Carbon Nanotube Based Bolometer – A New Primary Standard in CW Laser Power Measurements”
Tekniikan tohtori Timo Weckman
“Dispersiovuorovaikutus puhtaassa tiheysfunktionaaliteoriassa vahvan vuorovaikutuksen rajalla”
Post Doc -pooli lähettää hiljattain väitelleitä tutkijoita ulkomaille
Säätiöiden post doc -poolista myönnettävät apurahat on tarkoitettu Suomesta ulkomaille lähteville hiljattain väitelleille tutkijoille vähintään yhden lukuvuoden ajaksi.
Poolin perusidea on tarjota tohtoreille, jotka lähtevät väitöskirjan jälkeen tekemään tutkimustyötä ulkomaille, kerralla kokonaisrahoitus, joka kattaa tarpeen mukaan mm. tutkijan perheelle aiheutuvat kustannukset. Poolista myönnetään arviolta 70–80 apurahaa vuodessa.
Poolia hallinnoi johtoryhmä, johon kukin mukana oleva säätiö on nimennyt edustajan. Pooli järjestää hakemusten asiantuntija-arvioinnin ja valmistelun, minkä jälkeen mukana olevat säätiöt tekevät varsinaiset myöntöpäätökset.
Poolin seuraava hakukierros järjestetään 15.12.2018-15.1.2019.
Wihurin rahastolta apurahaa kuudelle tohtorille Säätiöiden post doc -poolista
Wihurin rahasto myönsi apurahaa kahdelle tutkijalle kevään PoDoCo-haussa
Post Doc -poolin syyshaun apurahansaajat julki
Siirry takaisin ylös ↑
Seuraa meitä facebookissa →
Seuraa meitä instagramissa →
Jenny ja Antti Wihurin rahasto
puhelin 09 454 2400
fax 09 444 590
© Jenny ja Antti Wihurin rahasto 2022